Muutos tuo lisätyötä siirtymäkaudella, vaikka ajan myötä tiedonhallinta sujuvoituu ja kevenee.
Uusi lainsäädäntö liittyy esimerkiksi tietojen päivittämiseen, luovuttamiseen ja tiedolta vaadittaviin ominaisuuksiin.
Suomen ympäristökeskukselle tulee velvoite avata rakennetun ympäristön tietojärjestelmä vuonna 2024 sekä ylläpitää sitä.
Muutoksia ei tule tiedontuotannon vastuisiin, vaan kunnat vastaavat jatkossakin alueidenkäytöstä ja rakentamisen luvista. Tietojen tuottaja, kuten kunta, on vastuussa niiden ylläpitämisestä. Kunnat ja maakuntien liitot julkaisevat jatkossa rakentamisen ja alueidenkäytön tiedot valtakunnalliseen järjestelmään yhteisesti sovitussa koneluettavassa muodossa. Järjestelmien välille rakennetaan tarvittavat rajapinnat.
Siirtymä digitaaliseen toimintatapaan ja tietomalleihin tuo muutoksia tiedon käyttäjille ja tuottajille. Niitä tulee toimintaprosesseihin, käytössä oleviin tietojärjestelmiin, tietojen hyödyntämiseen ja luovuttamiseen ja asianhallintaan. DigiFinland Oy:n muutostuki selvittää parhaillaan erilaisten kuntien tarpeita uudistuksessa.
DigiFinland Oy: Usein kysyttyä Ryhti-muutostuesta